महिलाओं ने भी सरकार के इस पहल का स्वागत किया है। स्वागत करने वालों में श्रीमती सोनिया गाँधी के अलावा प्रतिपक्ष की नेता श्रीमती सुषमा स्वराज भी हैं। निजी क्षेत्र के आर्इसीआर्इसीआर्इ बैंक की प्रबंध निदेशक चंदा कोछड़ एवं एचएसबीसी की भारत में प्रमुख नैना लाल किदवर्इ ने सरकार के इस कदम का स्वागत किया है। इंडियन बैंक के अध्यक्ष और प्रबंध निदेशक टी.एम.भसीन ने भी सरकार के इस प्रस्ताव का खैरमकदम किया है। बैंकिंग क्षेत्र में यदि महिला सशक्तिकरण की बात की जाए तो इस क्षेत्र में पिछले दषक से ही महिलाओं का दबदबा रहा है। यह रुतबा महिलाओं ने तब हासिल किया है, जब उन्हें घर और बाहर दोनों स्थान पर समान रुप से काम करना पड़ता है। फिर भी वे इस दोहरी जिम्मेदारी का निर्वाह बखूबी कर रही हैं। बता दें कि महिलाएँ फिलवक्त अनेकानेक बैंकों के शीर्ष पद पर काबिज हैं। सार्वजनिक क्षेत्र की दो बैंकों की प्रमुख अभी महिलाएँ हैं। एकिसस बैंक और एचडीएफसी लिमिटेड की प्रमुख क्रमश: शिखा शर्मा एवं रेणु कर्नाड भी महिला हैं। रायल बैंक आफ स्काटलैंड का भारत में नेतृत्व मीरा सान्याल के हाथों में है। देश के केंद्रीय बैंक में बीते दिनों उषा थोराट और श्यामला गोपीनाथ डिप्टी गर्वनर रह चुकी हैं। इस परिप्रेक्ष्य में आर्इसीआर्इसीआर्इ बैंक की प्रबंध निदेशक चंदा कोछड़ महिला सशक्तिकरण के आलोक में उल्लेखनीय काम कर रही हैं। चंदा कोछड़ की कोर टीम के 10 प्रमुख सदस्यों में से 3 महिलाएँ हैं। वर्तमान में इस बैंक में अनुमानत: 40000 कर्मचारी काम कर रहे हैं, जिसमें से महिला कर्मचारियों की संख्या अमूमन 10000 है। इसी क्रम में महिलाओं की वकालत करते हुए वित्तीय मामलों के जानकार एवं सामाजिक वैज्ञानिक लीड विश्वविधालय के अध्यापक निक विलसन कहते हैं कि महिला प्रबंधकों का नजरिया वित्तीय जोखिम के मामले में संतुलित रहता है। वे दवाब में भी सही निर्णय लेने में सक्षम होती हैं।